Temeljem članka 86. stavka 1. i članka 89. Zakona o prostornom uređenju (NN broj 153/13, 65/17) te članka 30. Statuta Općine Privlaka ("Službeni Glasnik Zadarske županije" br. 05/18) Općinsko vijeće Općine Privlaka na svojoj 16. sjednici održanoj dana 13. studenog 2018.g. godine donosi:

**O D L U K U**

**o izradi URBANISTIČKOG PLANA UREĐENJA DIJELA OBALNOG POJASA U PRIVLACI – od obale Jaz do kraja obale Kralja Tomislava**

**Članak 1.**

**Pravna osnova za izradu UPU dijela obalnog pojasa u Privlaci**

(1) Donosi se Odluka o izradi urbanističkog plana uređenja dijela obalnog pojasa u Privlaci (u daljnjem tekstu: Odluka).

(2) Urbanistički plan uređenja dijela obalnog pojasa u Privlaci (u daljnjem tekstu: UPU) izrađuje se i donosi u skladu s odredbama Zakona o prostornom uređenju (NN broj 15 3/13, 65/17) i Prostornim planom uređenja Općine Privlaka (Službeni glasnik Zadarske županije broj 4/04, 2/07, 16/11).

**Članak 2.**

**Razlozi za izradu UPU-a dijela obalnog pojasa u Privlaci**

Pristupit će se izradi i donošenju UPU dijela obalnog pojasa u Privlaci (u daljnjem tekstu: Plan), a koji se odnosi na rekonstrukciju, zaštitu i uređenje dijela obalnog pojasa naselja Privlaka na lokaciji od obale Jaz do kraja obale Kralja Tomislava.

**Članak 3.**

**Obuhvat izrade Plana**

Ova Odluka obuhvaća dio obalnog pojasa na k.č. br. 9283/1 k.o. Privlaka.

**Članak 4.**

**Sažeta ocjena stanja u obuhvatu Plana**

Obalni pojas naselja Privlaka u potezu od obale Jaz do kraja obale Kralja Tomislava nalazi se u opasnosti od devastacije zbog mogućih odrona i erozije klizišta duž obale koji prijete morskoj obali, izgrađenom i neizgrađenom zemljištu u vlasništvu fizičkih i pravnih osoba te Općine Privlaka.

**Članak 5.**

**Ciljevi i programska polazišta Plana**

Cilj izrade Plana je uređenje i zaštita obalnog pojasa te sanacija.

**Članak 6.**

**Popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu Plana**

(1) Osobe iz članka 7. ove Odluke obvezne su dostaviti sektorske strategije, planove, studije i druge dokumente propisane posebnim propisima kojima, odnosno u skladu s kojima utvrđuju zahtjeve za izradu Plana.

(2) Nositelj izrade dostavlja primjerak ove Odluke tijelima i osobama iz prethodnog stavka. Uz dostavu Odluke upućuje i poziv za dostavu zahtjeva (podaci, planske smjernice i propisani dokumenti) za izradu izmjene i dopune Plana.

(3) Tijela i osobe određena posebnim propisima iz ovog članka moraju u dostavljenim zahtjevima sukladno Zakonu odrediti važeće propise i njihove odredbe te druge stručne i ostale dokumente, na kojima temelje svoje zahtjeve u obuhvatu Plana.

(4) Rok za dostavu zahtjeva određen je u trajanju od 15 dana od datuma primitka obavijesti o izradi Plana i ove Odluke. Ukoliko tijela i osobe određeni posebnim propisima ne dostave zahtjeve u određenom roku, smatrat će se da ih nemaju. U tom slučaju moraju se u izradi i donošenju Plana poštivati uvjeti koje za sadržaj prostornog plana određuju odgovarajući važeći propisi i dokumenti.

**Članak 7.**

**Popis javnopravnih tijela određenih posebnim propisima koja daju zahtjeve za izradu Plana te drugih sudionika korisnika prostora koji trebaju sudjelovati u izradi Plana**

(1) Utvrđuje se popis tijela i osoba određenih posebnim propisima koji će sudjelovati u izradi UPU-a sukladno odredbi čl.89. st.1. toč.8 Zakona o prostornom uređenju (“Narodne novine”, broj 153/13 i 65/17).

• ZADARSKA ŽUPANIJA, Zavod za prostorno uređenje, Braće Vranjanina 11, Zadar,

• Uprava za zaštitu kulturne baštine, Konzervatorski odjel u Zadru, I. Smiljanića 3,

• HEP d.d.-Elektra Zadar, Kralja Dmitra Zvonimira 8,

• Odvodnja d.o.o. Zadar, Hrvatskog sabora bb,

• Vodovod d.o.o. Zadar, Špire Brusine 17,

• GRAD ZADAR, Upravni odjel za komunalne djelatnosti, Narodni trg 1,

• HAKOM- Hrvatska regulatorna agencija za mrežne djelatnosti, Roberta Frangeša

Mihanovića 9, Zagreb,

• MUP PU Zadarska, Služba upravnih i inspekcijskih poslova, Put Murvice 9, Zadar,

• MUP PU Zadarska, Služba policije, Ulica bana Josipa Jelačića 30, Zadar.

• Hrvatske vode VGO Split, Vukovarska 35, Split,

• Hrvatske šume, Uprava šuma podružnica Split, Kralja Zvonimira 35. Split,

• Županijska lučka uprava Zadar, Liburnska obala 6/5, Zadar,

• Lučka kapetanija Zadar, Liburnska obala 6/1, Zadar,

I druge službe i tijela ako se tijekom izrade Plana ukaže potreba.

(2) Tijela i osobe iz stavka 1. ovog članka dužna su u roku od 15 dana od dana primitka ove Odluke dostaviti Općini Privlaka svoje zahtjeve (podatke, planske smjernice i propisane dokumente) za izradu Izmjena i dopuna UPU-a, a ako ih ta tijela i osobe ne dostave u tom roku, smatrat će se da ih nemaju.

**Članak 8.**

**Planirani rok za izradu izmjene i dopune Plana, odnosno njegovih pojedinih faza**

(1) Rok za izradu Plana po fazama:

* Izrada Nacrta prijedloga Plana: u roku od 60 dana od dana potpisivanja Ugovora o izradi s izrađivačem Plana i dostave valjane geodetske podloge
* Početak javne rasprave: 20 dana od utvrđenog prijedloga Plana
* Izvješće o javnoj raspravi i izrada Konačnog prijedloga
* Donošenje Plana: 30 dana od zaprimanja suglasnosti ili proteka Zakonom propisanog roka

(2) U rok ne ulazi vrijeme potrebno za verifikaciju faza izrade Plana od strane Naručitelja, vrijeme trajanja javne rasprave, vrijeme potrebno za izradu izvješća o javnoj raspravi te vrijeme potrebno za ishođenje potrebnih suglasnosti, mišljenja i očitovanja.

**Članak 9.**

**Izvori financiranja izrade Plana**

Sukladno članku 63. stavku 2. Zakona o prostornom uređenju sredstva za izradu Plana osigurat će Općina Privlaka.

**Članak 10.**

**Druga pitanja značajna za izradu nacrta Plana**

(1) Tijekom izrade i donošenja Plana nema zabrane izdavanja akata kojima se odobravaju zahvati u prostoru i građenje.

(2) Jedan primjerak ove Odluke dostavlja se Ministarstvu graditeljstva i prostornog uređenja, i objavljuje se na internet stranicama Ministarstva.

(3) Obavijest o javnoj raspravi dostavlja se Ministarstvu graditeljstva i prostornog uređenja koje objavljuje istu na internet stranicama Ministarstva.

(4) Ova Odluka stupa na snagu osmog dana od dana objave u "Službenom glasniku Zadarske županije".

KLASA:350-01/18-01/10

UR.BR. : 2198/28-01-18-1

Privlaka, 13. studenog 2018.g.

OPĆINSKO VIJEĆE OPĆINE PRIVLAKA

Predsjednik Općinskog vijeća

Nikica Begonja